
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	       Bucureşti, 28 august 2012
       PL.x.284/2012


AVIZ

asupra
 proiectului de Lege privind aprobarea Ordonanţei de urgenţă a Guvernului nr.42/2012 pentru 
ratificarea Protocolului privind amendarea şi prelungirea Acordului între Guvernul României şi Guvernul Statelor Unite ale Americii privind cooperarea în domeniul contracarării proliferării armelor de distrugere în masă şi promovarea relaţiilor militare şi de apărare, semnat la Washington, la 30 martie 1998, semnat la Bucureşti la 5 iulie 2012

În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege  privind aprobarea Ordonanţei de urgenţă a Guvernului nr.42/2012 pentru ratificarea Protocolului privind amendarea şi prelungirea Acordului între Guvernul României şi Guvernul Statelor Unite ale Americii privind cooperarea în domeniul contracarării proliferării armelor de distrugere în masă şi promovarea relaţiilor militare şi de apărare, semnat la Washington, la 30 martie 1998, semnat la Bucureşti la 5 iulie 2012,  trimis cu adresa nr. PL.x.284 din 6 iulie 2012, înregistrat cu nr.31/576 din  6 iulie 2012. 
Camera Deputaţilor este primă Cameră sesizată, conform dispoziţiilor art. 75 alin.(1) din Constituţia României, republicată şi ale art.92 alin.(8) pct.1 din Regulamentul Camerei Deputaţilor, republicat, cu modificările şi completările ulterioare.

Proiectul de lege are ca obiect de reglementare ratificarea Protocolului semnat la Bucureşti la 5 iulie 2012 privind amendarea şi prelungirea Acordului între Guvernul României şi Guvernul Statelor Unite ale Americii privind cooperarea în domeniul contracarării proliferării armelor de distrugere în masă şi promovarea relaţiilor militare şi de apărare, semnat la Washington, la 30 martie 1998, ratificat prin Ordonanţa Guvernului nr. 3/1999, aprobată prin Legea nr.100/1999.
Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a dezbătut proiectul de lege în şedinţa din 28 august 2012.

Membrii comisiei au examinat proiectul de lege supus avizării, expunerea de motive şi avizul favorabil, cu observaţii şi propuneri al Consiliului Legislativ, aviz cu nr.539 din 5 iulie 2012.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a proiectului de Lege privind aprobarea Ordonanţei de urgenţă a Guvernului nr.42/2012 pentru ratificarea Protocolului privind amendarea şi prelungirea Acordului între Guvernul României şi Guvernul Statelor Unite ale Americii privind cooperarea în domeniul contracarării proliferării armelor de distrugere în masă şi promovarea relaţiilor militare şi de apărare, semnat la Washington, la 30 martie 1998, semnat la Bucureşti la 5 iulie 2012.
În raport de obiectul şi conţinutul reglementării, proiectul de lege face parte din categoria legilor ordinare.

                      
          PREŞEDINTE,                          
         SECRETAR,

                                 Daniel Buda                               
  Gabriel Andronache

Consilier parlamentar,

Rodica Penescu

